**Mestská časť Košice-Sídlisko KVP**

Na zasadnutie Miestneho zastupiteľstva

Mestskej časti Košice-Sídlisko KVP

dňa 21. decembra 2022

**11.**

**Názov materiálu :**

Andromeda – Bytový komplex s polyfunkciou – 1, 2. Etapa – žiadosť o vyjadrenie k projektovej dokumentácii pre územné konanie.

**Návrh na uznesenie :**

Miestne zastupiteľstvo Mestskej časti Košice - Sídlisko KVP

**schvaľuje**

stanovisko k projektovej dokumentácii „Andromeda – Bytový komplex s polyfunkciou – 1, 2. Etapa“ pre územné konanie v znení:

Mestská časť Košice-Sídlisko KVP po preštudovaní uvedenej projektovej dokumentácie k stavbe „Andromeda – Bytový komplex s polyfunkciou – 1, 2. Etapa“ súhlasí s umiestnením stavby na parcele reg. C-KN č. 3755/826, k.ú. Grunt za podmienky zapracovania nasledovných výhrad do ďalšieho stupňa projektovej dokumentácie:

* Blok A sa uvádza v pôdoryse s 12. NP, v reze je však 13. NP, žiadame zosúladiť alebo doplniť pôdorys 13. NP.
* Žiadame zosúladiť počet parkovacích miest v pôdoryse Bloku A z vjazdu do budovy „vjazd A1“ v pôdoryse 1.PP, kde je počet PM 15, nie 20.
* Upozorňujeme na návrh parkovacích miest pri stenách budov a pri stĺpoch, kde je potrebné medzi pevnou prekážkou a bokom vozidla navrhovať odstup 0,65 m.
* Upozorňujeme na výškové údaje v blokoch D a E, kde podľa rezu je 2. PP na výške -6,500 mm a v pôdoryse na -6,200 mm. Zároveň v pôdoryse 2. PP je rampa so sklonom 8%, no výškové kóty sú na oboch stranách rampy rovnaké, teda -6,200 mm. Žiadame preto zosúladiť výškové údaje.
* V miestach vysokých násypov budov, viditeľných v rezoch, odporúčame doplniť PM a pivničné priestory so skladovacími miestnosťami riešiť na 3. PP s výťahom a schodiskom.
* V sprievodnej správe žiadame zosúladiť názov SO 06 Rekonštrukcia križovatky Wuppertálska-Moskovská, kde na str. 3 je uvedené Moldavská, na str. 32 je to Úprava križovatky, nie Rekonštrukcia. Zároveň sa tu uvádza, že návrh úpravy tejto križovatky spočíva aj v rozšírení MK o prídavné odbočovacie pruhy, čím je potrebné zrušiť 10 súčasných PM a nahradiť ich v rámci stavby. Z projektu nie je zrejmé, či sa pri výstavbe počíta aj s parkovacími miestami pre verejnosť, ktoré nebudú spoplatnené, pretože pri výstavbe tohto komplexu z dôvodu výstavby štyroch dopravných napojení areálu na ul. Wuppertálsku dôjde k úbytku min. 29 existujúcich parkovacích miest. Z dôvodu vytvorenia nových prechodov pre chodcov pre pešie ťahy ubudne ďalších približne 12 existujúcich parkovacích miest. Z dôvodu návrhu zastávky MHD ubudne ďalších približne 20 existujúcich parkovacích miest. Pritom upozorňujeme, že zastávka MHD by nemala byť v jednom jazdnom smere. Spolu tak evidujeme úbytok parkovacích miest na hodnotu 61 parkovacích miest pre vytvorenie vjazdov, prechodov a jednej zastávky MHD a 10 parkovacích miest z dôvodu rozšírenia MK. Žiadame upresniť informáciu o počte verejne prístupných parkovacích miest v rámci navrhovaného bytového komplexu s polyfunkciou a riešenie nahradenia 71 parkovacích miest. Množstvo úbytku PM pritom ešte nie je konečné, nakoľko nie je doriešené vyprázdňovanie polopodzemných kontajnerovísk.
* Zosúladiť počet zamestnancov na str. 37, čo sa týka počtu zamestnancov pre obchod a služby, kde je raz počet 39 a raz 40.
* Upozorňujeme, že výrubové konanie je potrebné riešiť samostatným konaním. Žiadame o vysvetlenie, prečo je plánovaný výrub aj na súkromných pozemkoch mimo územia investora a aj následná náhradná výsadba.
* V ďalšom stupni PD žiadame doriešiť odpadové hospodárstvo tak, aby bol umožnený prístup mechanizmov na vyprázdňovanie polopodzemných kontajnerovísk, (cez existujúce parkovacie státia) pri navrhovaných blokoch C a E.

**Stanoviská komisií:**

Stanoviská komisií budú prednesené ústne na zasadnutí MieZ.

**Spracovala:**

Ing. Jarmila Balážová, PhD.

oddelenie výstavby a majetku

**Predkladá: Podpis predkladateľa**

Mgr. Ladislav Lörinc, v. r.

starosta