**Kontrola plnenia uznesení**

Kontrola plnenia uznesení je predložená ako stály bod programu rokovania. Uznesenia Miestneho zastupiteľstva Mestskej časti Košice - Sídlisko KVP

- z XXXII. rokovania zo dňa 22.09.2022

- z I. rokovania - ustanovujúceho zo dňa 22.11.2022

a z predchádzajúcich rokovaní navrhujeme zaradiť do úloh v plnení a splnených úloh takto:

**Splnené úlohy:**

**338 zo dňa 24.02.2022** MieZ MČ Košice-Sídlisko KVP schvaľuje

plán zasadnutí Miestnej rady a Miestneho zastupiteľstva Mestskej časti Košice – Sídlisko KVP na rok 2022 v nasledujúcich termínoch :

Zasadnutia miestneho zastupiteľstva (štvrtok): 27. 01. 2022 o 16:00 hodine, 24. 02. 2022 o 15:00 hodine,

28. 04. 2022 o 16:00 hodine, 30. 06. 2022 o 16:00 hodine, 22. 09. 2022 o 16:00 hodine

Zasadnutia miestnej rady (štvrtok): 17. 02. 2022 o 15:00 hodine, 07. 04. 2022 o 15:00 hodine,

23. 06. 2022 o 15:00 hodine, 08. 09. 2022 o 15:00 hodine.

Spôsob splnenia: V roku 2022 sa zasadnutia miestneho zastupiteľstva uskutočnili v stanovených  termínoch a v určenom čase. Pri zasadnutiach miestnej rady v roku 2022 po vzájomnej dohode došlo k preloženiu termínu zasadnutia miestnej rady z 8.9.2022 na 12.9.2022 o 15:00 hodine. Uznesenie bolo splnené.

**379 zo dňa 22.09.2022** MieZ MČ Košice-Sídlisko KVP schvaľuje

IV. zmenu rozpočtu Mestskej časti Košice-Sídlisko KVP na rok 2022 podľa predloženého návrhu.

Spôsob splnenia: V zmysle schváleného uznesenia bola IV. zmena rozpočtu na rok 2022 zapracovaná do rozpočtu Mestskej časti Košice – Sídlisko KVP na rok 2022. Uznesenie bolo splnené.

**381 zo dňa 22.09.2022** MieZ MČ Košice-Sídlisko KVP schvaľuje

vyradenie majetku - projektovej dokumentácie za podmienky, že uvedená dokumentácia bude uchovaná v súlade s Registratúrnym poriadkom pre správu registratúry Miestneho úradu Mestskej časti Košice – Sídlisko KVP podľa predloženého návrhu.

Spôsob splnenia: Projektová dokumentácia bola k 30.09.2022 odúčtovaná interným dokladom z účtovníctva. Uznesenie bolo splnené.

**382 zo dňa 22.09.2022** MieZ MČ Košice-Sídlisko KVP

1. **schvaľuje zámer prenájmu majetku** Mestskej časti Košice – Sídlisko KVP, a to nebytových priestorov v nebytovej budove na Bauerovej ulici č. 1, Košice, súpisné číslo 1189, postavenej na parcele č. 3302, zapísanej na liste vlastníctva č. 965, katastrálne územie Grunt, obec: Košice – Sídlisko KVP, okres Košice II o výmere 438,77 m2 a átrium o výmere 133,00 m2
2. **schvaľuje** podľa ustanovení § 9a ods. 9, § 9a ods. 1 písm. a) a § 9a ods. 2,3 zákona SNR č. 138/1991 Zb. o majetku obcí v znení neskorších právnych predpisov **spôsob prenájmu majetku** Mestskej časti Košice - Sídlisko KVP a to nebytových priestorov v nebytovej budove na Bauerovej ulici č. 1, Košice, súpisné číslo 1189, postavenej na parcele č. 3302, zapísanej na liste vlastníctva č. 965, katastrálne územie Grunt, obec: Košice – Sídlisko KVP, okres Košice II o výmere 438,77 m2 a átrium o výmere 133,00 m2, **formou vyhlásenia obchodnej verejnej súťaže s vyhodnotením formou elektronickej aukcie**
3. **schvaľuje** podľa ustanovenia § 9 ods. 2 písm. b) zákona SNR č. 138/1991 Zb. o majetku obcí v znení neskorších právnych predpisov **podmienky obchodnej verejnej súťaže** podľa predloženého návrhu.

Spôsob splnenia: V zmysle prijatého uznesenia bola dňa 27.9.2022 vyhlásená obchodná verejná súťaž a starosta mestskej časti vymenoval komisiu na vyhodnotenie súťažných návrhov podľa Zásad hospodárenia a nakladania s majetkom MČ. Komisia na zasadnutí dňa 7.11.2022 vyhodnotila a odporučila starostovi prijať jediný predložený súťažný návrh spoločnosti Sloník 1 s. r. o., IČO: 53 069 358, ktorá plánuje v nebytových priestoroch zriadiť a prevádzkovať detské súkromné centrum – jasle a škôlku. Na základe uvedeného bude uzavretá nájomná zmluva. Uznesenie je splnené.

**383 zo dňa 22.09.2022** MieZ MČ Košice-Sídlisko KVP schvaľuje

zmenu Zásad nakladania s finančnými prostriedkami Mestskej časti Košice - Sídlisko KVP podľa predloženého návrhu.

Spôsob splnenia: Na základe prijatého uznesenia boli schválené zmeny zapracované do zásad a predložené k podpisu štatutárnemu orgánu – starostovi mestskej časti. Po ich podpísaní boli dňa 27.9.2022 zaslané poslancom miestneho zastupiteľstva, vedeniu mestskej časti a vedúcim oddelení. Uznesenie bolo splnené.

**384 zo dňa 22.09.2022** MieZ MČ Košice-Sídlisko KVP schvaľuje

zmeny v Zásadách odmeňovania poslancov Miestneho zastupiteľstva Mestskej časti Košice - Sídlisko KVP podľa predloženého návrhu.

Spôsob splnenia: Na základe prijatého uznesenia boli schválené zmeny - poslanecký návrh zapracované do zásad odmeňovania a predložené k podpisu štatutárnemu orgánu – starostovi mestskej časti. Po ich podpísaní boli dňa 27.9.2022 zaslané poslancom miestneho zastupiteľstva, vedeniu mestskej časti a vedúcim oddelení. Uznesenie bolo splnené.

**5/b zo dňa 22.11.2022** MieZ MČ Košice-Sídlisko KVP

**a) zriaďuje** v zmysle ustanovenia § 15 zákona SNR č. 369/1990 Zb. o obecnom zriadení v znení neskorších predpisov komisie miestneho zastupiteľstva, a to:

1. Finančná komisia, 2. Sociálna a zdravotná komisia, 3. Komisia výstavby, dopravy a životného prostredia,

4. Komisia kultúry, športu a mládeže, 5. Komisia verejného poriadku

**b) volí** predseduFinančnej komisie : Ing. Roman Matoušek, Sociálnej a zdravotnej komisie : Iveta Adamčíková,

Komisie výstavby, dopravy a ŽP: Marián Koszoru, Komisie kultúry, športu a mládeže : Mgr. Marián Horenský, PhD.,

Komisie verejného poriadku : Ing. Lukáš Boritáš

**c) volí** týchto poslancov za členov komisií miestneho zastupiteľstva :

Finančná komisia : Mgr. Mária Ivanecká, Ing. Martin Žec, doc. MVDr. Peter Korim, CSc.

Sociálna a zdravotná komisia : Mgr. Mária Ivanecká, Ing. Milan Pach

Komisia výstavby, dopravy a ŽP : Ing. Martin Žec, RNDr. Erika Liptáková, PhD., Bc. Marián Podolinský,

PaedDr. Zdeno Bartók, Ing. Milan Pach

Komisia kultúry, športu a mládeže : Iveta Adamčíková, Bc. Marián Podolinský, Ing. Milan Pach, Ing. Roman Matoušek

Komisie verejného poriadku : Vojtech Tóth, MBA, Iveta Adamčíková, doc. MVDr. Peter Korim, CSc.

Spôsob splnenia: Na základe prijatého uznesenia bol vypracovaný zoznam členov zriadených komisií z radov poslancov a zaslaný predsedom komisií, vedeniu mestskej časti a vedúcim oddelení. Zriadené komisie a zoznam členov bol zverejnený na webovej stránke mestskej časti. Uznesenie bolo splnené.

**6 zo dňa 22.11.2022** MieZ MČ Košice-Sídlisko KVP

**a) zriaďuje** Komisiu Miestneho zastupiteľstva MČ Košice-Sídlisko KVP na ochranu verejného záujmu pri výkone funkcií verejných funkcionárov mestskej časti

**b)** **volí** za členov Komisie Miestneho zastupiteľstva MČ Košice-Sídlisko KVP na ochranu verejného záujmu pri výkone funkcií verejných funkcionárov mestskej časti týchto poslancov: Mgr. Marián Horenský, PhD., Iveta Adamčíková,

Bc. Marián Podolinský, Ing. Martin Žec, Ing. Milan Pach.

Spôsob splnenia: Zriadenie komisie a voľba jej členov z radov poslancov sa uskutočnila v zmysle Ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov. Bol vypracovaný zoznam členov zriadenej komisie a súčasne zverejnený na webovej stránke mestskej časti. Uznesenie bolo splnené.

**7 zo dňa 22.11.2022** MieZ MČ Košice-Sídlisko KVP volí

za členov Redakčnej rady: Bc. Marián Podolinský, Marián Koszoru, Iveta Adamčíková, Mgr. Marián Horenský, PhD.

Spôsob splnenia: V zmysle platných Zásad informovanosti občanov prostredníctvom komunikačných prostriedkov MČ Košice-Sídlisko KVP sa uskutočnila voľba členov Redakčnej rady. S prijatým uznesením bola oboznámená špecialistka pre marketing & PR,  zoznam členov Redakčnej rady bol zverejnený na webovej stránke mestskej časti. Uznesenie bolo splnené.

**8 zo dňa 22.11.2022** MieZ MČ Košice-Sídlisko KVP schvaľuje

poskytnutie náhrady platu Mgr. Ladislavovi Lörincovi za nevyčerpanú dovolenku za rok 2022 v celkovom počte 10 dní podľa § 2 ods. 2 zákona NR SR č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov.

Spôsob splnenia: Na základe schváleného uznesenia bola úhrada platu za nevyčerpanú dovolenku v počte 10 dní vysporiadaná vo výplatnom termíne za mesiac november 2022, dňa 9.12.2022. Uznesenie bolo splnené.

**Úlohy v plnení:**

**180 zo dňa 16.07.2020** MieZ MČ Košice-Sídlisko KVP schvaľuje

1. nakupovanie biologicky rozložiteľných vreciek na psie exkrementy s dopadom na rozpočet mestskej časti
2. prideľovanie vreciek na psie exkrementy adresne na každého evidovaného psa, a to v počte 200 ks na obdobie 01.09.2020 - 31.12.2020 a v počte 400 ks na obdobie kalendárneho roka počnúc dňom 01.01.2021

**181/b zo dňa 16.07.2020** MieZ MČ Košice-Sídlisko KVP

a) berie na vedomieobsahovú nasýtenosť a zmysluplnosť tabúľ náučného chodníka

b) schvaľujeponechanie tabúľ náučného chodníka rozmiestnených vo verejných priestoroch a vnútroblokoch sídliska

a informujúcich o histórii, názvosloví ulíc a voľnočasových aktivitách na sídlisku

1. **odporúča** aktualizovať tabule náučného chodníka formálne (z dôvodu zastaraného technického stavu) a obsahovo

(o témy, ktoré v čase vzniku chodníka neboli aktuálne).

**317/b zo dňa 20.12.2021** MieZ MČ Košice-Sídlisko KVP

a) schvaľuje rozpočet Mestskej časti Košice - Sídlisko KVP na rok 2022 podľa predloženého návrhu so schváleným

doplňujúcim návrhom

b) berie na vedomierozpočet Mestskej časti Košice - Sídlisko KVP na roky 2023, 2024 podľa predloženého návrhu.

**351 zo dňa 28.04.2022** MieZ MČ Košice-Sídlisko KVP

**a)** **schvaľuje** investičný zámer využitia verejného priestranstva medzi Moskovskou triedou a podchodom ku obchodnému

centru Iskra podľa predloženého návrhu

**b)** **poveruje** starostu Mestskej časti Košice - Sídlisko KVP k vykonaniu potrebných úkonov týkajúcich sa financovania

predmetného investičného zámeru.

**353 zo dňa 28.04.2022** MieZ MČ Košice-Sídlisko KVP **schvaľuje**

a) predloženie Žiadosti o nenávratný finančný príspevok oprávneným žiadateľom Mestskou časťou Košice – Sídlisko

KVP za účelom realizácie projektu s názvom „ Realizácia zelenejstrechy budovy miestneho úradu“, v  rámci

Integrovaného regionálneho operačného programu, na základe výzvy č. IROP-PO7-SC73-2021-87vo výške

celkových oprávnených výdavkov projektu 105 978,95 EUR s DPH, ktorého ciele sú v súlade s platným Územným

plánom mesta Košice a platným Programom rozvoja mesta Košice;

b) zabezpečenie realizácie projektu v súlade s podmienkami poskytnutia nenávratného finančného príspevku;

c) zabezpečenie finančných prostriedkov na spolufinancovanie realizovaného projektu vo výške rozdielu celkových

oprávnených výdavkov projektu a žiadaného nenávratného finančného príspevku v súlade s podmienkami

poskytnutia pomoci, t. j. vo výške 5% celkových oprávnených výdavkov 5 298,95 EUR;

1. zabezpečenie financovania prípadných neoprávnených výdavkov z rozpočtu mestskej časti;
2. zabezpečenie financovania prevádzky a udržateľnosti projektu minimálne 5 rokov po ukončení realizácie projektu.

Stav plnenia: Podaná žiadosť o nenávratný finančný príspevok na realizáciu zelenej strechy z výzvy č. IROP-PO7-SC73-2021-87 bola schválená. V súčasnosti prebieha proces podpisu zmluvy a príprava verejného obstarávania pre výber dodávateľa.

**362 zo dňa 30.06.2022** MieZ MČ Košice-Sídlisko KVP schvaľuje

tvorbu a použitie rezervného fondu Mestskej časti Košice - Sídlisko KVP na rok 2022.

**Zrušené uznesenia:**

**283 zo dňa 26.08.2021** MieZ MČ Košice-Sídlisko KVP schvaľuje

a)predloženie Žiadosti o nenávratný finančný príspevok za účelom realizácie projektu „Stavebné úpravy: Realizácia

zelenej strechy, Miestny úrad Mestskej časti Košice – Sídlisko KVP“, realizovaného v rámci výzvy zameranej na

zlepšenie environmentálnych aspektov v mestách a mestských oblastiach, kód výzvy IROP-PO4-SC431-2021-65,

ktorého ciele sú v súlade s platným Územným plánom mesta Košice a platným Programom rozvoja mesta Košice;

b)zabezpečenie realizácie projektu v súlade s podmienkami poskytnutia pomoci;

c)zabezpečenie finančných prostriedkov na spolufinancovanie realizovaného projektu vo výške 5 298,95 EUR;

d)zabezpečenie financovania prípadných neoprávnených výdavkov z rozpočtu Mestskej časti Košice – Sídlisko KVP.

Dôvod zrušenia: Neschválenie žiadosti o nenávratný finančný príspevok z výzvy IROP-PO4-SC431-2021-65 a predloženie novej žiadosti na rovnaký účel – Realizácia zelenej strechy v inom operačnom programe, ku ktorému bolo prijaté uznesenie číslo 353 zo dňa 28.04.2022 a ktorý bol podporený.

Spracovali :

Ing. Roman Matoušek, zástupca starostu

JUDr. Magdaléna Balážová, právne oddelenie