|  |
| --- |
| miles projekt |
| **TECHNICKÁ SPRÁVA** |

**1. Identifikačné údaje:**

**1.1 Stavba:**

# Názov stavby : Dom seniorov mestskej časti Košice – KVP

# Názov objektu : SO 03 Spevnené plochy

# Stupeň : Dokumentácia na stavebné povolenie (DSP)

1. Miesto stavby : **K. ú. Grunt, Košice – sídl. KVP, p. č. 3555/1**
2. Okres :  **Košice**
3. Kraj : **Košický**
4. Druh stavby : **rekonštrukcia**

**1.2 Stavebník:**

Meno : **JUMBO RESIDENCE, s.r.o.**

Adresa :  **Nám. Osloboditeľov 3784/3A**

**1.3 Projektant:**

Názov :  **miles projekt**

Adresa :  **Šindliar 32, 082 36**

Zodpovedný projektant : **Ing. Miroslav Leško**

**2. Územné podmienky:**

Jedná sa o pozemky v zastavanom území obce. Umiestnenie stavby zodpovedá požiadavke objednávateľa PD. Terén je rovinatý. Začiatok sa napája na miestnu cestu v rámci existujúceho parkoviska.

**3. Podklady**

Podkladom na vypracovanie projektovej dokumentácie bolo:

- polohopisné a výškopisné zameranie územia

- katastrálna mapa

- mapový podklad GKÚ Bratislava

**4. Súčasný stav:**

V súčasnom stave je táto časť pozemku využívaná ako prístupová plocha k existujúcim stavbám.

**5. Variantné riešenia:**

Uvažuje sa len s jedným variantom.

**6. Základné údaje o stavbe:**

Návrh pozostáva z dvoch vetiev účelových ciest, dvoch parkovísk a chodníkov šírky min 1,5m.

Vetva 1 je navrhnutá šírky 6,0m resp. 3,5m. Jej dĺžka je 200,32m. V jej strede v úseku šírky 3,5m je navrhnutá výhybňa. Vetva 2 je navrhnutá v šírke 3,5m. Jej dĺžka je 68.89m. Na koncoch jednotlivých vetiev je priestor pre otočenie vozidiel.

Navrhnuté sú aj dve parkoviská s počtom 21 parkovacích miest, z toho dve miesta pre osoby so zníženou schopnosťou pohybu.

V areáli sú navrhnuté chodníky pre peších premenlivých šírok. Všetky spevnené plochy sú navrhnuté so sklonom min 2,5 % čím sa zabezpečí ich odvodnenie. Dažďové vody budú z ciest zvedené cez uličné vpuste do dažďovej kanalizácie. Z chodníkov bude voda voľne vsakovať v zelených plochách pri chodníkoch.

Všetky napojenia chodníkov na okolité spevnené plochy budú realizované ako bezbariérové.

Konštrukcia cesty a parkoviska:

Asfaltový betón ACo 11-70/100 STN EN 13108-1 hr. 40mm

Spojovací postrek PS,CBP 0,5 kg/m2 STN 73 6129

Asfaltový betón ACL 16-70/100 STN EN 13108-1 hr. 70mm

Spojovací postrek PS,CBP 0,5 kg/m2 STN 73 6129

Štrkodrvina ŠD 31,5Gc STN 73 6126 hr. 150mm

Štrkodrvina ŠD 62,5Gc STN 73 6126 hr. 200mm

Spolu hr.460mm

Konštrukcia chodníka:

Betónová dlažba DL STN 736131-1 hr. 60mm

Dlažbové lôžko ( štrkodrvina 4-8) STN 736131-1 hr. 40mm

Štrkodrvina ŠD 44,5GE STN 73 6126 hr.250mm

Spolu hr.350mm

**6.1 Starostlivosť o životné prostredie**

Dodávateľ stavby je povinný zaoberať sa ochranou životného prostredia pri realizácií stavebných prác. Aby počas výstavby nedochádzalo k porušeniu životného prostredia okolia stavby, bude nutné dodržiavať nasledovné opatrenia zo strany dodávateľa:

* dbať, aby neboli devastované okolité plochy
* dodržiavať nariadenia vyhlášky o ochrane ovzdušia a vodných zdrojov
* pri výjazde vozidiel a mechanizmov na verejnú komunikáciu zabezpečiť ich čistenie

Z hľadiska možných zdrojov znečisťovania životného prostredia a nepriaznivých vplyvov na jednotlivé jeho zložky pri realizácii a prevádzke pripravovanej stavby nebudú dopady na zložky životného prostredia veľké a významné, mnohé dopady budú minimalizované až eliminované.

***Emisie znečisťujúcich látok do ovzdušia***

*Počas výstavby* budú zvýšené emisie znečisťujúcich látok do ovzdušia z dopravných a stavebných mechanizmov, ktoré budú realizovať stavebné práce a výkopy pre jednotlivé objekty, ako aj prachové emisie z dočasných výkopov a terénnych úprav. Úroveň týchto emisií bude nízka a tieto emisie neovplyvnia nepriaznivo obyvateľstvo ani prírodné prostredie.

# *Hlukové emisie*

*Počas výstavby* budú mierne zvýšené aj hlukové emisie v lokalite stavby, v jej bezprostrednom okolí, ktoré budú súvisieť s dopravnými a stavebnými mechanizmami. Tento hluk nebude veľký a neovplyvní výraznejšie okolité prostredie a obyvateľstvo. Stavba nebude po ukončení a uvedení do prevádzky zdrojom výraznejších nadlimitných emisií hluku.

***Odpadové látky***

Počas výstavby budú vznikať odpadové látky, ktoré budú likvidované v súlade s platnou legislatívou.

Odpadové látky z výstavby predstavujú najmä prebytočnú zeminu.

Výkopová zemina bude v maximálnej miere využitá pri terénnych úpravách. V prípade, že sa na základe spresnenia bilancie množstva výkopov a násypov v priebehu realizácie stavby preukáže potreba likvidácie nevyužitej zeminy mimo areál stavby, bude odvezená na miesto, ktoré zabezpečí dodávateľ stavby. Rovnako budú na určenú skládku stavebného odpadu (resp. miesto recyklácie) odvezené odpady zo stavby. Dodávateľ stavby dokladovaním preukáže spôsob likvidácie stavebného odpadu v rámci kolaudačného konania v súlade s príslušnými legislatívnymi požiadavkami.

Všetky odpady, vznikajúce počas realizácie stavby, budú likvidované v zmysle platnej legislatívy.

*Odpadové látky, vznikajúce počas realizácie stavby:*

|  |  |  |  |  |  |
| --- | --- | --- | --- | --- | --- |
| *Číslo skupiny, podskupiny a druhu odpadu* | *Kategória odpadu* | *Názov a druh odpadu* | *Kód nakladania s odpadmi* | *Množstvo odpadu* | |
| *Skupina 17 - Stavebné odpady a odpady z demolácií* | | | | |
| 17 01 01 | O | betón | D1 | 120 t | |
| 17 03 02 | O | bitúmenové zmesi iné ako uvedené v 17 03 01  (bitúmenové zmesi obsahujúce uhoľný decht) | R5 | 18 t | |

V oblasti starostlivosti o životné prostredie použitie stavebnej techniky zodpovedajúcej podmienkam prevádzky na cestách zabráni znečisteniu pozemkov v okolí stavby. Kropenie cestného telesa v suchom období zníži prašnosť priamo na stavbe i v okolí stavby. Čistenie vozidiel pri výjazde zo stavby vylúči navážanie nečistôt na verejnú cestnú komunikáciu.

Ochrana životného prostredia počas výstavby je zabezpečená aj tým, že počas realizácie stavby budú práce vykonávané len na stavenisku a tiež zákazom pálenia krovín aj stavebného odpadu na stavenisku.

Kvalitným povrchom vozovky pri dostatočnej údržbe (napr. odstránenie posypového materiálu po zimnej údržbe) nedôjde k zvýšeniu prašnosti oproti súčasnému stavu na ceste.

Po ukončení stavebných prác je zhotoviteľ povinný odstrániť všetky zvyšky stavebného materiálu. Počas prevádzania stavebných prác je povinný priebežne odstraňovať vznikajúci odpad vrátane komunálneho odpadu jeho odvozom na určenú riadenú skládku. Odpad vznikajúci za premávky na pozemnej komunikácii bude odstraňovať organizácia poverená údržbou cesty.

Počas stavebných prác je nevyhnutné obmedziť prašnosť a hlučnosť na minimálnu mieru.

Pri búracích prácach a výstavbe nových konštrukcií je potrebné zabezpečiť, aby nedošlo k pádu a úniku škodlivých a znečisťujúcich látok do povrchových vôd.

**6.2 Hlukové a emisné účinky prevádzky:**

Hlukové a emisné účinky horšie nebudú.

**6.3 Hľadiská civilnej a požiarnej ochrany:**

Šírky navrhnutých ciest umožňujú pohyb záchranných zložiek.

**7. Podmieňujúce predpoklady:**

**7.1 Preložky inžinierskych sietí**

Kolízia s podzemnými inžinierskymi sieťami sa nepredpokladá pred začatím výkopových prác je nutné vytýčiť v teréne ich priebeh.

**7.2 Obmedzenie cestnej premávky**

Počas výstavby sa predpokladá uzavretie staveniska so zamedzením vstupu chodcov.

**8.Bezpečnosť pri práci :**

Počas výstavby sa musia dodržiavať všetky platné bezpečnostné predpisy a opatrenia vyplývajúce zo zásad ochrany bezpečnosti zdravia pri práci. Všetci pracovníci musia byť preukázateľne poučený o bezpečnosti pri práci.

Zhotoviteľ stavby je povinný si pred zahájením realizácie stavby zabezpečiť vytýčenie podzemných inžinierskych sieti.

Pri práci je potrebné dodržiavať najmä predpisy o vykonávaní stavebných prác v ochranných pásmach podzemných inžinierskych sieti a predpisy o manipulácií so stavebnými strojmi.

V Šindliari, november2022 Ing. Miroslav Leško