**Mestská časť Košice - Sídlisko KVP**

Na zasadnutie Miestneho zastupiteľstva

Mestskej časti Košice-Sídlisko KVP

dňa 21. decembra 2022

**13.**

**Názov materiálu :**

Stanovisko k projektovej dokumentácii „Dom seniorov mestskej časti Košice – KVP“ – zmena stavby pred dokončením a stanovisko k projektovej dokumentácii „Dom seniorov mestskej časti Košice – KVP, SO 03 Spevnené plochy“- pre účely stavebného povolenia.

**Návrh na uznesenie :**

Miestne zastupiteľstvo Mestskej časti Košice - Sídlisko KVP

**schvaľuje**

stanovisko k projektovej dokumentácii „Dom seniorov mestskej časti Košice – KVP“ – zmena stavby pred dokončením v Drocárovom parku a stanovisko k projektovej dokumentácii „Dom seniorov mestskej časti Košice – KVP, SO 03 Spevnené plochy“- pre účely stavebného povolenia v znení:

Mestská časť Košice-Sídlisko KVP po preštudovaní všetkých dostupných podkladov má k predloženej projektovej dokumentácii nasledovné pripomienky:

* do projektu žiadame doplniť prehľadný zoznam zmien oproti pôvodnej PD z 04/2010
* SO 03 Spevnené plochy - vstup do areálu pre peších zo západnej strany od parkoviska na Stierovej ulici odporúčame riešiť cez existujúci chodník zo severnej strany pozdĺž oplotenia Senior domu a znížiť tým záber zelene
* do projektu odporúčame doplniť záber existujúcich parkovacích miest vplyvom výstavby nového vjazdu do areálu
* na situačných výkresoch sú niektoré objekty navrhnuté na plochách, kde sú zakreslené existujúce stromy, technická správa však neobsahuje výrub stromov - žiadame doplniť, prípadne vysvetliť.

**Stanoviská komisií:**

Stanoviská komisií budú prednesené ústne na zasadnutí MieZ.

**Spracovali:**

JUDr. Lenka Čechová Pisarčíková

Ing. Monika Šalatová

**Predkladá: Podpis predkladateľa**

Mgr. Ladislav Lörinc, v. r.

starosta