**Dôvodová správa**

**Supermarket FRESH KVP II. – žiadosť o vyjadrenie k projektovej dokumentácii pre územné konanie**

Mestskej časti Košice - Sídlisko KVP bol dňa 25.10.2022 doručený list so žiadosťou o stanovisko k projektovej dokumentácii: „Supermarket FRESH KVP II.“, navrhovaný na ulici Jána Pavla II., pre vydanie stanoviska pre územné konanie, pre žiadateľa LABAŠ s.r.o., Textilná 1, 040 01 Košice, v.z. AZARIOVÁ & RUŽBAŠÁN, Law firm s.r.o., Kmeťova 26, 040 01 Košice.

Zámerom investora je vytvoriť objekt, ktorý bude slúžiť na predaj potravinárskych a nepotravinárskych produktov, ktoré sú prevádzkovo oddelené tak, aby vyhovovali súčasným technickým štandardom. V širšej lokalite tohto územia je sústredená občianska vybavenosť (Lidl a Poliklinika ProCare) a funkcia bývania – bytové domy. Toto územie je podľa Územného plánu mesta Košice definované ako plocha mestského a nadmestského občianskeho vybavenia. Daný pozemok je rovinatý. Navrhovaný objekt je na tento pozemok osadený v severnej časti pozemku. Stavba je dopravne napojená na miestne komunikácie, a to na Ulicu Jána Pavla II. z východnej strany riešeného pozemku. Vjazd a výjazd na územie je umožnený z východnej strany, pričom pešia komunikácia sa napája aj na komunikáciu z juhu.

So žiadosťou o stanovisko k projektovej dokumentácii stavby: „Supermarket FRESH KVP II.“ pre vydanie územného rozhodnutia bola mestskej časti Košice – Sídlisko KVP predložená projektová dokumentácia stavby elektronicky:

**Názov stavby:** „Supermarket FRESH KVP II.“

**Objekt:** „SO 01 – Supermarket FRESH“

**Investor:** LABAŠ s.r.o.

Textilná 1, 040 01 Košice

**Miesto stavby:** Košice – Sídlisko KVP

ul. Jána Pavla II., p. č. 1624/667

**Obsah:** Textová a výkresová dokumentácia:

Sprievodná správa

Súhrnná technická správa

1a - Situácia širších vzťahov M 1:500

1b - Koordinačná situácia M 1:250

2 - Pôdorys 1.NP M 1:100

3 - Pôdorys 2.NP M 1:100

4 - Rezy M 1:100

5 - Pohľady M 1:200

**Autori projektu:** Ing. arch. Martin Gavaľa

Ing. arch. Lukáš Debnár

Vivid Architekti, s.r.o., člen skupiny Primatelier

**Zodpovedný projektant stavby:** Ing. arch. Martin Gavaľa

**Dátum:** 09/2022

**Stupeň:**  Dokumentácia pre územné konanie

Mestská časť Košice-Sídlisko KVP po preštudovaní uvedenej projektovej dokumentácie k stavbe: „Supermarket FRESH KVP II.“ má tieto výhrady:

* V Súhrnnej technickej správe sú uvedené navrhované parkovacie miesta s počtom 76, z toho 4 pre osoby s obmedzenou schopnosťou pohybu a orientácie – vo výkresovej časti je 75 parkovacích miest, z toho 3 pre osoby s obmedzenou schopnosťou pohybu a orientácie – žiadame zosúladiť návrh.
* Navrhujeme riešiť všetky parkovacie miesta (okrem parkovacích miest pre držiteľov preukazu ŤZP) s vodo-priepustných povrchov (napr. vegetačné tvárnice).
* Z hľadiska dopravnej bezpečnosti považujeme návrh vjazdu na pozemok vzhľadom na malú vzdialenosť od cesty Jána Pavla II. za rizikový, požadujeme doplniť stanovisko Krajského dopravného inšpektorátu.
* V ďalšom stupni PD žiadame riešiť zachytávanie dažďových vôd do retenčných nádrží s ich následným využitím.
* V ďalšom stupni PD žiadame riešiť odpadové hospodárstvo tak, aby bol zamedzený prístup verejnosti k nádobám na odpad (napr. polopodzemné kontajneroviská, uzamykateľné klietky a pod.)

Mestská časť Košice – Sídlisko KVP na základe predloženej dokumentácie k stavbe: „Supermarket FRESH KVP II.“ navrhuje **schváliť**  umiestnenie stavby na parcele reg. C-KN č. 1624/667, k. ú. Grunt a zároveň žiada žiadateľa o zapracovanie výhrad do ďalšieho stupňa projektovej dokumentácie.

**Mestská časť Košice – Sídlisko KVP navrhuje Miestnemu zastupiteľstvu schváliť  predloženú projektovú dokumentáciu so zapracovaním uvedených výhrad.**

Spracovala:

Ing. Jarmila Balážová, PhD.

oddelenie výstavby a majetku